**TRAFIKKSIKKER BARNEHAGE:**

Temseveien barnehage er godkjent som trafikksikker barnehage. Vi ønsker å integrere trafikkopplæringen som en del av barnehagens omsorgs- og opplæringsarbeid.

MÅL:

* Lære enkle trafikkregler for fotgjengere.
* Lære om sikring i bil, sykkelhjelm og refleks.

Vi ønsker at barna skal utvikle holdninger, ferdigheter og kunnskaper til det å ferdes i trafikken. Overgangen fra å bli passet på til å bli en selvstendig trafikant tar mange år, og kan oppleves som både spennende og farlig.

[](http://www.google.no/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwi38L3V_KzPAhUFDZoKHaYRC8wQjRwIBw&url=http://www.bokklubben.no/SamboWeb/produkt.do?produktId%3D3207597&bvm=bv.133700528,d.bGs&psig=AFQjCNHBkT5-O5-AWMYFhVfprdWZqzQL1w&ust=1474977221084111)

Vi kommer til å bli kjent med løven Naffen som bor i NAFdal. Dette er en del av Nafs arbeid med trafikksikkerhet.

Naffen er en løve som bor sammen med sine venner i NAFdal. I NAFdal skjer det mange elleville historier som alle handler om trafikksikkerhet.



**Vi ønsker at dere foreldre:**

* Parkerer nede på parkeringsplassen.
* Ikke parkerer foran port/søppeldunker.
* Husk å slå av motoren.
* Barn får ikke lov til å gå ut av porten uten følge med voksne.
* Husk å lukke porten etter dere.
* Følger regler om sikring av barn i bil.